Sikem

Sikem (hebraisk: , i betydningen «Skulder»/«Sal», engelsk: Shechem) var en kanaanittisk by som er omtalt i Amarnabrevene, og er nevnt i den hebraiske Bibelen som en israelittisk by tilhørende Manasses stamme, og fungerte som den første hovedstaden i kongedømmet Israel etter at det forente israelittiske kongedømmet ble delt ved Salomos død.Nettbibelen: Første Kongebok 12; se også hebraisk og engelsk tekst  til det samme Tradisjonelt har Sikem blitt assosiert med Nablus,«Dagens Nablus er en forvanskning av Neapolis, og Neapolis etterfulgte det eldre navnet Sikem. Alle tidligere forfattere som berørte topografien til Palestina, bevitnet til identifiseringen av disse to.» Sitat fra William Smith (red.): Dictionary of the Bible, Hurd & Houghton New York 1870, vol. IV, oppslagsord «Shechem», s. 2952-2958, s. 2953. men er i dag blitt identifisert med stedet Tell Balata i Balata al-Balad i distriktet Nablus på Vestbredden.

 Geografisk posisjon 
Dets sted er indikert i den hebraiske Bibelen (Det gamle testamente): den lå nord for Betel og Sjilo langs hovedvegen som gikk fra Jerusalem og til de nordlige distriktene,Nettbibelen: Dommernes bok 21:19 ved en kort distanse fra Mikmetat,Nettbibelen: Josvas bok 17:7 og ved  Dotan.Nettbibelen: Første Mosebok 37:12-17 Den lå i fjellandskapet i Efraim,Nettbibelen: Josvas bok 20:7; 21:21; Første Kongebok 12:25]; og Første Krønikebok 6:67; 7:28</ref> umiddelbart nedenfor fjellet Gerisim.Nettbibelen: Dommernes bok 9:6-7 Disse indikasjonene er fullført av den jødisk-romerske historikeren Josefus som forteller at byen lå mellom fjellet Ebal og Gerisim, og av Madabakartet, som plasserer Sychem, også kalt for Sikima, mellom Tour Gobel (Ebalfjellet) og Tour Garizin (Gerisimfjellet). Stedet for Sikem i de patristiske kildene er bortimot uforanderlig identifisert med Sankt Hieronymus; sankt Epiphanius eller lokalisert nært til Eusebius av Cæsarea: Onomastikon, Euchem; Madabakartet byen Nablus.

 Historie 
 Tidlig og bibelsk historie 
Den gamle byen Sikem går tilbake til rundt beregnet 4000 år.

Sikem er nevnt i Eblatavlene som er funnet ved den syriske landsbyen Tell Mardik i sammenhengen med en by hvor Rasap er skytsgud,Egyptiske Resjef, akkadiske Rešef, Ra-sa-ap i Ebla tilsvarende hebraiske , Ræšæf. Sikem var en kommersielt senter grunnet dens posisjon midt langs den vitale handelsvegen gjennom regionen. Den handlet i lokale vindruer, oliven, hvete, krøtter og keramikk fra midtre bronsealder og fram til sen hellenistisk tid (1900-100 f.Kr.).

Sikem hadde vært en kanaanittisk bosetning, nevnt på en egyptisk stele av en adelsmann ved hoffet til farao Senusret III (ca 1880–1840 f.Kr.). I Amarnabrevene fra tiden rundt 1350 f.Kr. var Shachmu (det vil si Sikem) et senter for et kongedømme som ble albuet fram av Labaya (eller Labayu), en kanaanittisk krigsherre som hyret leiesoldater fra blant annet habiruene. Labaya forfattet tre av Amarnabrevene og hans navn opptrer på 11 av ytterligere 382 brev, referert til 28 ganger som det grunnleggende emnet i brevet, og hans forhold til de opprørske habiruene ute i villmarken. Det kan være identisk til den Sakama nevnt av oldtidens egyptiske reisende Mohar nevnt i en redegjørelse datert til 1300-tallet f.Kr.Müller, Wilhelm Max (1893): Asien und Europa nach altägyptischen Denkmälern, Leipzig, s. 394

Sikem er nevnt rundt 60 ganger i den hebraiske Bibelen,Shechem, Topicalbible.org og opptrer først i Bibelen i Første Mosebok 12:6-8,Nettbibelen: Første Mosebok 12:6-8 som forteller om hvordan Abraham nådde «helt til helligstedet Sikem, til More-eika...» og ga ofringer her. Første Mosebok, Femte Mosebok, Dommernes bok og Josvas bok helligholder Sikem over alle andre byer i Israels land.Magen, Yitzakh (2007): «The Dating of the First Phase of the Samaritan Temple on Mt Gerizim in Light of Archaeological Evidence» i: Lipschitz, Oded Knoppers, Gary N.; Albertz, Rainer (red.): Judah and the Judeans in the Fourth Century B.C.E., Eisenbrauns, s.157ff., s.184. Ved Sikem viste Jahve seg for ham og han bygde et alter for Herren etter at han lovet dette landet til ham og hans ætt, det vil si israelittene.Nettbibelen: Første Mosebok 12:6-7 Bibelen slår fast at ved denne anledningen bekreftet Gud den pakt hadde først hadde inngått med Abraham i Harran, angående besittelse av landet Kanaan. I den jødiske tradisjonen var det gamle navnet forstått i henhold til det hebraiske ordet shékém — «skulder», «sal», en henvisning til formen på fjellene i området.

Ved et senere opphold her, hevnet sønnene til Jakob voldtekten på deres søster Dina (eller ved en annen fortolkning, forførelse ettersom han «talte til hennes hjerte») ved å drepe hevitten Sikem (samme navn som byen, eponym), sønn av høvdingen Hamor, men massakrerte også alle andre i byen.Nettbibelen: Første Mosebok 34 Senere, etter gydingafolkenes utmarsj fra Egypt, samlet Josva israel, folket, i Sikem og tilskyndet dem i å bestyrke deres tilslutning og troskap til Tora.Nettbibelen: Josvas bok 24: «Josva samlet alle Israels stammer i Sikem. Han kalte til seg Israels eldste, overhoder, dommere og tilsynsmenn.»

Med sin sentrale lokalisering, og ikke desto mindre til steder i nærheten helliggjort av minnet av Abraham,Nettbibelen: Første Mosebok 12:6, 7; 34:5 Jakobs brønn,Nettbibelen: Første Mosebok 33:18-19; 34:2, etc. og graven Josva,Nettbibelen: Josvas bok 24:32 var byen forutbestemt til å spille betydningsfull rolle i Israels historie. Byen, inkludert tempelet fra bronsealderen, ble israelittisk en tid før 1000 f.Kr.

Etter Gideons død, ble Abimelek, Gideons sønn med sin elskerinne fra Sikem, gjort til konge.Nettbibelen: Dommernes bok 9:1-45 Jotam, den yngste sønnen til Gideon, holdt en berømt tale på Garisim-fjellet kjent som «Jotams allegori» hvor han advarte folket i Sikem om Abimeleks framtidige tyranni.<ref>Nettbibelen: [https://www.bibel.no/Nettbibelen?query=khJJ60EUxSfdoFW0vIchJxTzeWeANVgMVQYtWc/Dv8aEMxJHzczGOH7RPbhOBfOV Dommernes bok 9:7-20 Da byen brøt ut i opprør tre år senere ble den erobret av Abimelek som deretter ødela den fullstendig og brente tempelet til Baal-Berit hvor folket hadde flyktet for å komme i trygghet. Fra senere arkeologiske undersøkelser er det bevis for ødeleggelser rundt 1100 f.Kr.

Byen ble gjenoppbygd på 900-tallet f.Kr. og var sannsynligvis hovedstaden i Efraim.Nettbibelen: Første Kongebok 4 Sikem var stedet som etter Salomos død ble utpekt som møtested for folket i Israel og innsettingen av Rehabeam; møtet førte til at ti av de israelittiske stammene gikk ut av fellesskapet, og Sikem, befestet av Jeroboam, ble for en tid hovedstaden i det nye kongedømmet i nord.Nettbibelen: Første Kongebok 12:1; 14:17; Andre Krønikebok 10:1

Da kongene av Israel flyttet først til Tirsa og deretter til Samaria, mistet Sikem sin betydning, og det blir ikke hørt noe fra den før etter at Jerusalem falt 587 f.Kr. Nettbibelen: Jeremias bok 12:5 Hendelsene er som er knyttet til restaureringen kom igjen til å gi den betydning. Da Nehemja på sitt andre besøk til Jerusalem utviste sønnesønnen til ypperstepresten Eljasjib,Antagelig den som er nevnt som «Manasse» hos Josefus: Ioudaike archaiologia (Jødisk forhistorie), XI, vii, viii som nektet å skille seg fra sin «utenlandske» hustru, datteren av horonitten Sanballat.Noen bibelkommentatorer mener at Sanballat kan ha vært fra den moabittiske byen Horonajim, skjønt «horonitten» er også vurdert til være de som var fra eller bodde i Bet-Horon. Både Øvre og Nedre Bet-Horon lå i det området som opprinnelig ble tildelt Efraim, jf. «Sanaballat» i: American Tract Society Bible Dictionary og med var det mange jøder, prester og andre som fulgte opprørerne og de dro til Sikem. Et skismatisk tempel ble deretter reist på fjellet Gerisim og således ble Sikem den hellige byen for samaritanene. Disse, som ble etterlatt uantastet da ortodokse jøder forfulgt under Selevkiderikets Antiokos IV Epifanes,Josefus: Ioudaike archaiologia (Jødisk forhistorie), XII, v, 5. Se også Antinomisme tok imot hver eneste overløper som kom til dem fra Jerusalem,Josefus: Ioudaike archaiologia (Jødisk forhistorie), XI, viii, 7 inntil byen falt en gang rundt 128 f.Kr. for Johannes Hyrkanos og deres tempel ble ødelagt.Josefus: Ioudaike archaiologia (Jødisk forhistorie), XIII, ix, 1

Under den første jødisk-romerske krig ble Sikem ødelagt og et Neapolis, «nybyen», ble bygd nært ved av keiser Vespasian i år 72 e.Kr. Dette navnet ble senere til det arabiske Nablus.

 Antikken og moderne tid 
I antikken var Sikem den fremste bosetningen for samaritanene og deres religiøse senter var på fjellet Gerisim. I Apostlenes gjerninger i Det nye testamente er stedet kalt for Sychem i originale teksten (Sikem i den norske oversettelsen).Acts 7:16, ulike parallelle engelske tekster; Nettbibelen: Apostlenes gjerninger 7:16 Det er ikke kjent om Sykar i Johannesevangeliet John 4:5, ulike parallelle engelske tekster; Nettbibelen: Johannesevangeliet 4:5 viser til Sikem eller til en annen landsby med likelydende navn.

Sikem er også lokaliseringen av Jakobs brønn hvor Johannesevangeliet  beskriver Jesus' møte med en kvinne fra Samaria. Josefus, som skrev i tiden rundt 90 e.Kr.,Josefus: Ioudaike archaiologia (Jødisk forhistorie), 4.8.44 plasserer byen mellom Gerisimfjellet og Ebalfjellet. Andre steder refererer han til byen som Neapolis/Nablus. Andre antikke forfattere viser til det som Nablus eller i utkanten av Nablus. Stedet i nærheten av Nablus er i dag blitt identifisert som Sikem og ble oppdaget ved et tilfelle i 1903 av en tysk gruppe av arkeologer ledet av Hermann Thiersch. Dette stedet er kalt for Tell Balata og ligger ved siden av det tradisjonelle stedet til Josefs grav som er nevnt i Josvas bok.Nettbibelen: Josvas bok 24:32

I år 6 e.Kr. ble Sikem annektert av den romerske provinsen Syria. En av innbyggerne tilhørte samaritanene som trodde på Jesus da han var to dager i nabolaget, og byen må ha fått besøk av apostlene da de reiste fra Samaria til Jerusalem.Nettbibelen: Apostlenes gjerninger 8:25 Av samaritanene i Sikem var det noen få som tok til våpnene på Gerisim på tiden av opprøret i Galilea (67 e.Kr.). Byen ble sannsynligvis ødelagt ved denne anledningen av Cerealis.Josefus: Peri tou Ioudaikou polemou (Den jødiske krig), III, vii, 32 I 72 ble en ny by reist, Flavia Neapolis, på ordre av keiser Vespasian rundt to km vest for den gamle. Byens navn, Neapolis, ble til sist forvansket til arabiske Nablus.

Rundt femti år senere restaurerte keiser Hadrian tempelet på Gerisim, og dedikerte det til Jupiter.Dio Cassius, xv, 12 Neapolis, som Sikem, hadde fra svært tidlig av et kristent samfunn, også en meget tidlig helgen, Justin Martyr. Det er også nevnt biskoper fra Neapolis.Labbe, Conc., I, 1475, 1488; II, 325 Ved flere anledninger ble de kristne angrepet av samaritanene, og i 474 søkte den romerske keiseren å hevne de kristne, og fratok samaritanenes helligdom på Gerisim og ga stedet til de kristne som straks bygde en kirke der dedikert jomfru Maria.Procop., De edif, v, 7

Byen Nablus islamisert i periodene under abbasidene og osmanerne. I dag blir byen ble uansett referert til Sikem av israelerne.

 Od Yosef Chai Yeshiva 
Etter 1975 ble det tradisjonelle stedet for Josefs grav utenfor Sikem ikke lenger et muslimsk sted, men tilbakeført til sin opprinnelige jødiske bruk. Yeshiva eller skolen Od Yosef Chai, hebraisk  for «Josef lever fortsatt», var basert her med rabbiner Yitzchak Ginsburg fra Kfar Chabad som fungerte som Rosh Yeshiva (dekanus). I oktober 2000 brente arabiske opprørere ned og vandaliserte graven som hadde blitt bygd over stedet i 1868. I henhold til Oslo-avtalen skal rettighetene til alle troende for å få tilgang til hellige steder være garantert. Stedet har vært utilgjengelig for jødiske troende siden hendelsene i oktober 2000. Siden november 2007 har stedet hatt tilgang for jøder ved kun en månedlig hendelse.Koutsoukis, Jason: «Perilous Night Visit for Pilgrims to Holy Site», The Age 14. september 2009

 Referanser 

 Eksterne lenker 
 «Shechem» i: Jewish Encyclopedia
 Souvay, Charles Léon (1913): «Sichem» i: Herbermann, Charles, red.: Catholic Encyclopedia. Robert Appleton Company, via WikiSource
 Arkeologiske og bibelske diskusjoner om Sikem
 Guide to the Jewish Communities around Shechem
 Shechem, Why was the city of Shechem an important archaeological find?

Kategori:Bibelske steder
Kategori:Apostlenes gjerninger
Kategori:Første Mosebok
Kategori:Dommernes bok
Kategori:Første kongebok
Kategori:Josvas bok
Kategori:guvernementet Nablus
ang:Sihhem